KCE วิ่ง 3% ลุ้นงบ Q3 โตเด่น โบรกฯชี้ไร้กระทบ “ชิปขาดแคลน” อัพเป้า 104 บ.
KCE บวก 3% โบรกฯชูเป้า 104 บ. มองงบไตรมาส 3 โตเด่น ต่อเนื่องถึงไตรมาส 4 ชี้ไม่ได้รับผลกระทบจากปัญหาขาดแคลนชิป
1 พ.ย. 2564

ผู้สื่อข่าวรายงานว่าวันนี้ (1 พ.ย. 2564) ราคาหุ้นบริษัท เคซีอี อีเลคโทรนิคส์ จำกัด (มหาชน) หรือ KCE ณ เวลา 10:39 น. อยู่ที่ระดับ 89.50 บาท เพิ่มขึ้น 2.50 บาท หรือ 2.87% โดยทำจุดสูงสุดที่ 90.00 บาท และทำจุดต่ำสุดที่ 87.50 บาท ด้วยมูลค่าการซื้อขาย 723.12 ล้านบาท

บริษัทหลักทรัพย์ กสิกรไทย จำกัด (มหาชน) ระบุในบทวิเคราะห์ (1 พ.ย. 2564) โดยคาดงบไตรมาส 3/2564 จะออกมาเติบโตได้ทั้งจากงวดเดียวกันของปีก่อน และจากไตรมาสก่อน และคาดว่าจะดีต่อเนื่องในไตรมาส 4/2564 ซึ่งบริษัทไม่ได้รับผลกระทบจากปัญหาขาดแคลนชิป ทั้งนี้ทางฝ่ายวิจัยมีการปรับราคาเป้าหมายเพิ่มขึ้นจากการปรับประมาณการณ์กำไรเพิ่ม ยังคงคำแนะนำ “ซื้อ” ราคาเป้าหมาย 104.00 บาท
 